Í gærkvöldi horfði ég á þetta myndband um sykurneyslu í Kanada og Bandaríkjunum og hvernig matvælaiðnaðurinn þar leitast við að stöðva eða kæfa niður rannsóknir vísindamanna sem finna tengingar á milli sykurneyslu og sjúkdóma á borð við sykursýki , alsheimerz , krabbameins og hjartasjúkdóma . Sykur er nefinlega þvílíkt töfraefni . Það er í raun svipað og heróín , þú getur orðið háð / ur sykri . Í matvælaiðnaði er leitast við að ná svokölluðu “ blisspoint ” í bragðið og til þess er sykurinn algerlega ómissandi því ef þú ert einu sinni kominn á bragðið þá langar þig í meira . Hvort sem um er að ræða pylsur , tómatsósu , tómatsúpu , morgunkorn eða næstum hvað sem er , alltaf skal sykri komið að . Þú finnur varla þá matvöru sem hefur farið í gegnum verksmiðju og er raðað í frysta , kæliskápa og hillur matvöruverslana án þess að í þessu sé að finna miðlungs til mikið magn af sykri . Ísland er auðvitað engin undantekning frá Bandaríkjunum því við erum meðal feitustu þjóða í heimi . Íslendingar moka í sig fáránlegu magni af sykri á hverju ári og þá eflaust aðallega í formi sælgætis og gosdrykkja því fáir eru jafn ‘ duglegir ’ í þessari neyslu og við . Og þá erum við að tala um næstum hreinan sykur . Við erum feitust allra norðurlandaþjóða og borðum um 60 kíló á mann af sykri á hverju ári . “ Hérlendis eru 57,1 prósent fullorðinna yfir kjörþyngd og 18,6 prósent barna , ” segir Jónas Haraldsson í Fréttatímanum . “ Meðal Íslendingurinn innbyrðir kíló af sykri í viku hverri og vel það . Það er með því mesta sem þekkist í heiminum . Náttúrulækningafélag Íslands hefur bent á að neysluhlutfall barna sé jafnvel enn hærra en hjá fullorðnum en samkvæmt upplýsingum frá Neytendasamtökunum borðar leikskólabarn að meðaltali 54 grömm af sykri á dag , yfir 19 kíló af hreinum sykri á ári . Það er rúmlega meðalþyngd fjögurra ára drengja . Þetta gríðarlega sykurmagn er meira en lifrin ræður við . Þegar lifrin fær meira af sykri og sætuefnum en hún getur unnið úr breytir hún sykrinum í fitu . ” Fólk þarf að bremsa , hætta þessu rugli . Það á ekki að bíða eftir því að offituvandamál byrji að hrjá mann , krabbamein , lifrarbólgur , sykursýki eða aðrir mjög alvarlegir sjúkdómar , til þess að maður hætti þessari vitleysu . Matur er bestur þegar hann er ferskur . Gosdrykki mætti drekka í mesta lagi einu sinni í viku og þá bara eitt glas . Nammi er í lagi í góðu hófi , ekki daglega . Fyrir utan auðvitað þetta augljósa , sem er offitan , þá hefur sykurneyslan slæm áhrif á skapsveiflur , þú verður þreyttari , húðin verður verri , þú þrútnar , færð auðveldlega sveppasýkingar því candita elskar sykur og þú veikir þitt eigið ónæmiskerfi . Ef þú ert með adhd skaltu algerlega láta sykurinn eiga sig með öllu . Þetta er bara brot . Ofneysla sykurs er með öllu slæm fyrir okkur . Á allan hátt . Það er ekkert sem verður betra við sykurneyslu fyrir utan mínútuna þegar þú ert að japla á þessu í munninum . Heilsan , útlitið , þrekið , andlega hliðin … allt þetta verður verra . Það er hægt að venja sig af sykuráti . Sumir eru það miklir fíklar að það borgar sig fyrir þá að sleppa sælgæti og bakkelsi með ÖLLU . Snerta hann aldrei og ekki í neinni mynd en þá er gott að eiga döðlur , banana og hnetur til að róa sig niður . Sætuefni eins og Stevia eru líka fín . Þú þarft bara að prófa þig aðeins áfram . Hver og einn þarf að finna sína leið og það er misjafnt hvað við erum háð sykrinum en hér eru greinar sem hún Sigrún okkar skrifaði á sínum tíma um hvernig á að hætta sykurneyslu og þær geta komið að góðu gagni . Sigrún Þöll losaði sig á sínum tíma við 50 kíló og fékk upp úr því mikinn áhuga á heilsutengdum málum og þá sér í lagi mataræði . Hún viðaði að sér ýmsum fróðleik sem við getum enn notið góðs af . Netið er líka fullt af fróðleik .